《建炎丞相成国吕忠穆公退老堂》
宋代·徐公裕

注意惟闻简帝心，聊成退老寓登监。
放怀绿野岩瞻重，寄傲平泉国念深。
海阔水云和岛屿，时清钟鼓乐园林。
谢公岂久东山趣，天下苍生傒作霖。

作者简介：徐公裕，高宗建炎元年（一一二七），以事由太府少卿降两官（《宋会要辑稿》职官七○之二），后以秘阁修撰提举洪州玉隆观（《天台续集别编》卷一）。今录诗二首。